LIETUVOS BANKO VALDYBOS



NUTARIMAS

**DĖL LIETUVOS BANKO VALDYBOS 1995 M. GRUODŽIO 21 D. NUTARIMO Nr. 125 „DĖL PASKOLŲ RIZIKOS DUOMENŲ BAZĖS TVARKYMO TAISYKLIŲ PATVIRTINIMO“ PAKEITIMO**

2011 m. lapkričio 10 d. Nr. 03-179

Vilnius

Lietuvos banko valdyba nutaria:

1. Pakeisti Lietuvos banko valdybos 1995 m. gruodžio 21 d. nutarimo Nr. 125 „Dėl Paskolų rizikos duomenų bazės tvarkymo taisyklių patvirtinimo“ (Žin., 1996, Nr. [2-63](https://www.e-tar.lt/portal/lt/legalAct/TAR.8B4ACDDB46F7); 2010, Nr. [55-2742](https://www.e-tar.lt/portal/lt/legalAct/TAR.FBBEDB72550D), Nr. [89-4749](https://www.e-tar.lt/portal/lt/legalAct/TAR.3827A79471DA), Nr. 158-8087) 2.4 punktą ir jį išdėstyti taip:

„2.4. šio nutarimo nuostatos Centrinei kredito unijai ir kredito unijoms taikomos nuo 2012 m. balandžio 2 dienos ir Taisyklėse nurodytą informaciją apie paskolos gavėjus bei jiems suteiktas paskolas į Paskolų rizikos duomenų bazę Centrinė kredito unija ir kredito unijos privalo pateikti per 3 mėnesius nuo nutarimo taikymo pradžios.“

2. Pakeisti nurodytu nutarimu patvirtintas Paskolų rizikos duomenų bazės tvarkymo taisykles:

2.1. Išdėstyti 23 punktą taip:

„23. Kredito įstaiga, prieš pradėdama tiesiogiai teikti ir gauti duomenis iš duomenų bazės, turi sudaryti su Lietuvos banku sutartį, kurioje būtų aptartos duomenųteikimo ir gavimo sąlygos ir apmokėjimo tvarka. Jei kredito įstaiga duomenis planuoja teikti ir gauti netiesiogiai per duomenų perdavėją, tai duomenų perdavėjas turi su Lietuvos banku sudaryti sutartį, kurioje būtų aptartos kredito įstaigos duomenų teikimo ir gavimo per duomenų perdavėją sąlygos, apmokėjimo duomenų perdavėjui tvarka.“

2.2. Išdėstyti 27 punktą taip:

„27. Mėnesiui pasibaigus, Lietuvos bankas pateikia duomenų teikėjui arba duomenų perdavėjui naudojimosi duomenų baze protokolą, kurį iki mėnesio 20 d. duomenų teikėjo arba duomenų perdavėjo vadovas patvirtina ir grąžina Lietuvos bankui.“

3. Nustatyti, kad šis nutarimas įsigalioja 2011 m. lapkričio 28 dieną.

Valdybos pirmininkas Vitas Vasiliauskas